作者：辛弃疾
词牌/韵律：贺新郎

paragraphs: 下马东山路。
恍临风、周情孔思，悠然千古。
寂寞东家丘何在，缥缈危亭小鲁。
试重上、岩岩高处。
更忆公归西悲日，正濛濛、陌上多零雨。
嗟费却，几章句。
谢安雅志还成趣。
记风流、中年怀抱，长携歌舞。
政尔良难君臣事，晚听秦筝声苦。
快满眼、松篁千亩。
把似渠垂功名泪，算何如、且作溪山主。
双白鸟，又飞去。